rejauldu/bengali-wikipedia huggingface dataset:
মারিয়া সেফিদারি হুইসি (জন্ম: ১৯৮২; মাদ্রিদ) ২০২১ সালের ৩ই জুন পর্যন্ত উইকিমিডিয়া ফাউন্ডেশন ট্রাস্টি বোর্ডের চেয়ারম্যান ছিলেন। প্রথম মেয়াদ শেষ হওয়ার পর তিনি পুনরায় ২০১৯ সালের আগস্টে চেয়ারম্যান পদে নির্বাচিত হয়েছিলেন। সেফিদারি ২০১৪ সালে টেকউইক "ওমেনস লিডারশিপ ফেলো" নামে পরিচিত হন। ২০১৮ সালে, আসন্ন ইউরোপীয় কপিরাইট আইন সংস্কার সম্পর্কে তার লেখা একটি প্রবন্ধ ব্যাপকভাবে প্রচারণা পেয়েছিলো।   উইকিপিডিয়া অভিজ্ঞতা  সেফিদারি উইকিপিডিয়া আবিষ্কার করেন যখন তার ছোট বোন ব্যাখ্যা করে যে এটি এমন একটি ওয়েবসাইট যা যে কেও সম্পাদনা করতে পারে। তিনি অনলাইন সংবাদপত্র eldiario.es-এর সাথে একটি সাক্ষাৎকারে বলেছিলেন, "যখন আপনি একটি বিষয়ের সাথে জড়িত হতে শুরু করেন, নিবন্ধগুলি উন্নত করতে অনেক ঘন্টা ব্যয় করেন, এবং আপনি দেখতে পান যে উইকিপিডিয়ার নীতিগুলি পরিবর্তন করা উচিত।" পরবর্তীতে তিনি ইংরেজি উইকিপিডিয়ার উইকিপ্রকল্প এলজিবিটি গবেষণা থেকে অনুপ্রেরণা নিয়ে এই বিষয়গুলির সাথে সম্পর্কিত সমস্ত বিষয়বস্তুকে উন্নত ও সংগঠিত করতে এই গোষ্ঠীগুলিকে দৃশ্যমান করতে Wikiproyecto:LGBT চালু করেন। তিনি স্প্যানিশ উইকিপিডিয়ার লিঙ্গ পক্ষপাত বন্ধ করতেও কাজ করেছেন।   সেফিদারি এছাড়াও উইকিমিডিয়া এস্পানা উইকিমিডিয়া আন্দোলনের স্প্যানিশ অধ্যায়ের একজন প্রতিষ্ঠাতা সদস্য, এবং তিনি এর প্রথম ভাইস প্রেসিডেন্ট হিসেবে সংস্থাটির বোর্ডে দায়িত্ব পালন করেছেন। ২০১২ সালে, তিনি অধ্যায় কমিটির (চ্যাপকম) একজন সদস্য নির্বাচিত হন, এটি উইকিমিডিয়া সম্প্রদায়ের একটি কমিটি যা উইকিমিডিয়া ফাউন্ডেশন ট্রাস্টি বোর্ডকে নতুন জাতীয় বা উপ-জাতীয় অধ্যায়গুলির অনুমোদনের বিষয়ে পরামর্শ দেওয়ার দায়িত্ব পালন করে। ২০১২ সালের মাঝামাঝি সময়ে, সম্প্রদায়ের আলোচনা এবং ফলস্বরূপ ট্রাস্টি বোর্ডের রেজোলিউশনের পরে কমিটির পরিধি প্রসারিত করা হয়েছিল এবং এটি অ্যাফিলিয়েশন কমিটিতে (AffCom) রূপান্তরিত হয়েছিলো। বর্তমানে এখানে বিষয়ভিত্তিক সংস্থা এবং ব্যবহারকারী গোষ্ঠীগুলিকে অন্তর্ভুক্ত করা হয়েছে।  ২০১৫ সালে, তিনি কিং জুয়ান কার্লোস ইউনিভার্সিটিতে উইকিমিডিয়া: ডিজিটাল যোগাযোগ, সংস্কৃতি এবং সিটিজেনশিপ প্রোগ্রাম বিষয়ক একটি কনফারেন্সে বক্তব্য দেন। ২০১৭-২০১৮ সালে, তিনি একই বিশ্ববিদ্যালয়ে যোগাযোগ, সংস্কৃতি এবং ডিজিটাল নাগরিকত্বের উপর স্নাতকোত্তর ডিগ্রির অংশ হিসাবে উইকিমিডিয়া স্পেন দ্বারা প্রদত্ত "নেটওয়ার্কে সম্প্রদায়: ইন্টারনেটে সমবায় সৃষ্টি" শৃঙ্খলার দায়িত্বে ছিলেন।   উইকিমিডিয়া ফাউন্ডেশন বোর্ড  ২০১৩ সালের জুনে সেফিদারি উইকিপিডিয়া সম্পাদকদের সম্প্রদায় দ্বারা উইকিমিডিয়া ফাউন্ডেশন পরিচালনা পর্ষদ ট্রাস্টি বোর্ডের সদস্য নির্বাচিত হন। ২০১৫ সালের জুনে তার মেয়াদ শেষ হয়। ২০১৬ সালে তিনি একটি শূন্যপদ পূরণের জন্য বোর্ডে নিযুক্ত হন। ২০১৮ সালের জুলাইয়ে তিনি ট্রাস্টি বোর্ডের চেয়ারম্যান পদে নির্বাচিত হন, এবং ২০২১ সালে বোর্ড থেকে পদত্যাগ না করা পর্যন্ত তিনি এই পদে ছিলেন। ২০২০ সালের মার্চ মাসে, সেফিদারি তার আসন্ন মাতৃত্বের প্রস্তুতির জন্য বোর্ড থেকে চার মাসের ছুটির অনুরোধ করেছিলেন এইসময়ে বোর্ডের ভাইস-চেয়ারম্যান নাটালিয়া টিমকিভ ভারপ্রাপ্ত চেয়ারম্যানের ভূমিকায় দায়িত্ব পালন করছেন।   পেশাদারী কর্মজীবন  সেফিদারি মনোবিজ্ঞানে স্নাতক ডিগ্রি এবং মাদ্রিদের কমপ্লুটেন্স ইউনিভার্সিটি থেকে ব্যবস্থাপনা ও পর্যটনে স্নাতকোত্তর ডিগ্রি লাভ করেছেন।   তথ্যসূত্র    বহিঃসংযোগ      সাক্ষাৎকার   বিষয়শ্রেণী:মাদ্রিদের ব্যক্তি বিষয়শ্রেণী:উইকিপিডিয়া ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম
ডান|100px ক্যাথরিন হৌটন হেপবার্ন ছিলেন মার্কিন অভিনেত্রী। তিনি ষাট বছরের অধিক সময় হলিউডের প্রধান অভিনেত্রী হিসেবে কাজ করেন। তিনি স্কুবল কমেডি থেকে শুরু করে সাহিত্যিক নাট্যধর্মীসহ অনেক ধরনের চলচ্চিত্রে অভিনয় করেছেন। তিনি চারবার শ্রেষ্ঠ অভিনেত্রী বিভাগে একাডেমি পুরস্কার লাভ করেন। ১৯৯৯ সালে আমেরিকান ফিল্ম ইনস্টিটিউট তাকে ধ্রুপদী হলিউড চলচ্চিত্রের সেরা নারী তারকা বলে ঘোষণা দেয়। তিনি তার উগ্র স্বাধীনতা, প্রফুল্ল ব্যক্তিত্ব এবং নারীদের সীমানা অতিক্রমের জন্য পরিচিত। কানেটিকাটে প্রগতিশীল পিতামাতার ঘরে বেড়ে ওঠা হেপবার্ন ব্রিন মার কলেজে অধ্যয়নকালীন অভিনয় শুরু করেন। ব্রডওয়ে থিয়েটারে চার বছর অভিনয় করে ইতিবাচক সাড়া পাওয়ার পর তিনি হলিউডে মনোনিবেশ করেন। চলচ্চিত্রে তার শুরুর বছরগুলোতে তিনি সফলতা অর্জন করেন এবং তার অভিনীত তৃতীয় চলচ্চিত্র মর্নিং গ্লোরি (১৯৩৩) দিয়ে শ্রেষ্ঠ অভিনেত্রী বিভাগে একাডেমি পুরস্কার লাভ করেন। তবে সমালোচকদের দ্বারা প্রশংসিত হলেও ধারাবাহিক বাণিজ্যিক ব্যর্থতার পর তিনি ক্যারি গ্র্যান্টের সাথে ব্রিংগিং আপ বেবি (১৯৩৮) চলচ্চিত্রে অভিনয় করেন। (বাকি অংশ পড়ুন...)
অ্যানোলিস ড্যানিয়েলি হল ড্যাক্টাইলয়েডে পরিবারের একটি প্রজাতির টিকটিকি। প্রজাতিটি কলম্বিয়ার স্থানীয়। www.reptile-database.org.   ব্যুৎপত্তি  নির্দিষ্ট নাম ড্যানিয়েলি, কলম্বিয়ান সন্ন্যাসী ড্যানিয়েল গঞ্জালেজ পাতিনো (১৯০৯-১৯৮৮) এর সম্মানে দেওয়া হয়েছে, যিনি বোগোতার মিউজিও ডি হিস্টোরিয়া ন্যাচারাল, ইনস্টিটিউটোটো দে লা স্যালের পরিচালক ছিলেন।Beolens, Bo; Watkins, Michael; Grayson, Michael (2011). The Eponym Dictionary of Reptiles. Baltimore: Johns Hopkins University Press. xiii + 296 pp. . (Anolis danieli, p. 64).   বাসস্থান  অ্যানোলিস ড্যানিয়েলির পছন্দের প্রাকৃতিক বাসস্থান হল বন, এবা সমুদ্রপৃষ্ঠের  উচ্চতায় বাস করে।Castañeda MR, Gutiérrez-Cárdenas P, Velasco J (2019). "Anolis danieli ". The IUCN Red List of Threatened Species 2020: e.T44577320A44577325. https://www.iucnredlist.org/species/44577320/44577325. Downloaded on 29 March 2021.   বর্ণনা  অ্যানোলিস ড্যানিয়েলির দীর্ঘ লেজ ও বড় অ্যানোল রয়েছে। এর দেহের দৈর্ঘ্য  পর্যন্ত হতে পারে এবং লেজের দৈর্ঘ্য সাধারণত  হয়।Williams EE (1988).   প্রজনন  অ্যানোলিস ড্যানিয়েলি ডিম্বাকৃতির। www.reptile-database.org.   আরও পড়ুন    Nicholson KE, Crother BI, Guyer C, Savage JM (2012). "It is time for a new classification of anoles (Squamata: Dactyloidae)". Zootaxa 3477: 1–108. (Dactyloa danielsi, new combination, p. 82).  Velasco JA, Hoyos JM (2010). "Phylogenetic analysis of the latifrons series of Anolis (Sauria: Iguania) with morphological data". Anolis Newsletter 6: 203–212.  Williams EE (1988). "New or Problematic Anolis from Colombia. V. Anolis danieli, a New Species of the latifrons Species Group and a Reassessment of Anolis apollinaris Boulenger, 1919". Breviora (489): 1–13.   তথ্যসূত্র   বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
মিটার দৈর্ঘ্যের পরিমাপের একক।   মিটার বলতে উল্লেখ করতে পারে:    মিটার, একটি পরিমাপের উপকরণ   মিটার বা সাইবেল, একজন আনাতোলিয়ান-এজিয়ান মা দেবী   মিটার (স্তোত্র), স্তব স্তবনের সিলেবল প্যাটার্ন   মিটার (সঙ্গীত), সঙ্গীতের নিয়মিত অন্তর্নিহিত টেম্পোরাল গ্রিড   মিটার (কবিতা), একটি শ্লোকের নিয়মিত ভাষাগত শব্দ নিদর্শন   ১৯৬০ এর দশক থেকে ১৯৭৭ সাল অবধি লুইজিয়ানার নিউ অরলিন্সে অবস্থিত দ্য মিটারস, একটি ফান ব্যান্ড   দ্য মিটারস (অ্যালবাম)   আলোক মিটার, ফটোগ্রাফিতে আলোর পরিমাণ পরিমাপের জন্য একটি ডিভাইস   pH মিটার, একটি বৈদ্যুতিক পরিমাপের যন্ত্র যার সাহায্যে তরলের pH (অম্লতা বা ক্ষারতা) মাপা যায়।   পাপ-ও-মিটার (মিটার অফ সিনস) একটি ভারতীয় ভূত-কৌতুক কার্টুন শো যা ভারতীয় টেলিভিশন চ্যানেল সনি ইয়াইতে প্রচারিত হয়।   ইউটিলিটি মিটার, ডিভাইসগুলির মধ্যে একটি: বিদ্যুৎ মিটার, বিদ্যুতের ব্যবহার পরিমাপের জন্য একটি ডিভাইস।    আরো দেখুন    বিভাগ: পরিমাপ যন্ত্র
উমা সেন ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। কিশোরী বয়স থেকে পরিবারের মাঝে থেকেই রাজনৈতিক বিষয়ে আগ্রহী হয়ে ওঠেন।   জন্ম ও পরিবার  উমা সেন ১৯১৬ সালে মেদিনীপুরে জন্মগ্রহণ করেন। তার পিতার নাম সত্যেন্দ্রনাথ সেন ও মাতার নাম বিনয়লতা সেন। তার দাদা ছিলেন বিপ্লবী অমরেন্দ্রনাথ সেন। ১৯৪৪ সালে উমা সেন এম.এ. পাস করেন। বিনয়েন্দ্রনাথ দাশগুপ্তের সঙ্গে তার বিবাহ হয়।।   রাজনৈতিক কাজে অনুপ্রেরণা  তার উপর দাদার বিপ্লবী কাজগুলো প্রভাব ফেলেছিলো। ১৯২৭-২৮ সালে মেদিনীপুরে এসেছিলেন তরুণ বিপ্লবী দীনেশ গুপ্ত। তিনি ‘বেণু’ পত্রিকার মাধ্যমে আনলেন একটা নতুন তরঙ্গ। উমা সেনের কিশোর মনের উপর কাগজখানির লেখাগুলি গভীর রেখাপাত করে। এছাড়াও বিপ্লবী সত্যভূষণ গুপ্ত, হেমেন গুপ্ত, শান্তিগোপাল সেন, জ্যোতিষ গুহ প্রভৃতি তাঁকে বিপ্লবের আদর্শে অনুপ্রাণিত করেন।   রাজনৈতিক কাজ  উমা সেনের উপর ছিল পার্টির খবরের আদান-প্রদান, অর্থ সংগ্রহ করা ইত্যাদি কিছু কিছু কাজের দায়িত্ব। ১৯৪৬ সালে বন্ধু ও নেতৃবর্গ জেল থেকে বেরিয়ে আসার পর তাদের সঙ্গে তিনি ‘ফরওয়ার্ড ব্লক’-এ যোগদান করেন। নোয়াখালির দাঙ্গার পর, দাঙ্গাবিধ্বস্তদের মধ্যে গিয়ে তিনি লীলা রায়ের নেতৃত্বে সেখানে কিছুদিন কাজ করেন।    তথ্যসূত্র   বিষয়শ্রেণী:১৯১৬-এ জন্ম বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:রাজনীতিতে ভারতীয় নারী বিষয়শ্রেণী:নারী বিপ্লবী বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:ভারতীয় স্বাধীনতা কর্মী বিষয়শ্রেণী:বাঙালি বিপ্লবী বিষয়শ্রেণী:মেদিনীপুরের বিপ্লবী
ডি যা ডিল্যাং  নামেও পরিচিত, হচ্ছে ওয়াল্টার ব্রাইট ও ডিজিটাল মার্স কর্তৃক তৈরীকৃত এবং ২০০১ সালে মুক্তিপ্রাপ্ত মাল্টি-প্যারাডাইম সিস্টেম প্রোগ্রামিং ভাষা। আন্দ্রে আলেক্সান্দ্রেস্কু ২০০৭ সালে এর উন্নয়ন কাজে যোগ দেন। যদিও এটি সি++ কে পূনঃপ্রকৌশল করে তৈরী করা হয়েছে, তারপরও এটি একটি স্বতন্ত্র ভাষা। এটিতে সি++ এর কিছু মূল বৈশিষ্ট্যিকে পূনঃউন্নয়ন করা হয়েছে। পাশাপাশি এটিতে রুবি, পাইথন, সি#, জাভা ও আইফেলের মতো উল্লেখযোগ্য কিছু ভাষার বৈশিষ্ট্য অন্তর্ভুক্ত করা হয়েছে।   কিছু উদাহরণ   উদাহরণ ১  এই উদাহরণ প্রোগ্রামটি তার কমান্ড লাইনের যুক্তিগুলি মুদ্রণ করে। main ফাংশন একটি ডি প্রোগ্রামের এন্ট্রি পয়েন্ট, এবং args কমান্ড লাইন আর্গুমেন্ট প্রতিনিধিত্বমূলক স্ট্রিং একটি অ্যারে। ডি-তে একটি string হচ্ছে ক্যারেক্টারের একটি অ্যারে, যেটি ডি১ -এ char[] অথবা ডি২ তে immutable(char)[] এর প্রতিনিধিত্ব করে।  import std.stdio: writefln;  void main(string[] args) {     foreach (i, arg; args)         writefln("args[%d] = '%s'", i, arg); }  উদাহরণ ২  নীচে একটি সংক্ষিপ্ত প্রোগ্রামে বেশ কয়েকটি ডি ক্ষমতা এবং ডি নকশা ট্রেড-অফ গুলো দেখাচ্ছে। এটি words.txt নামের একটি পাঠ্য ফাইলের লাইনের উপরে পুনরাবৃত্তি করে, যার প্রতিটি লাইনে আলাদা শব্দ রয়েছে এবং সমস্ত শব্দ মুদ্রণ করে যা অন্য শব্দের অ্যানাগ্রাম।  import std.stdio, std.algorithm, std.range, std.string;  void main() {     dstring[] [dstring] signs2words;      foreach (dchar[] w; lines(File("words.txt"))) {         w = w.chomp().toLower();         immutable key = w.dup.sort().release().idup;         signs2words[key] ~= w.idup;     }      foreach (words; signs2words) {         if (words.length > 1) {             writefln(words.join(" "));         }     } }   তথ্যসূত্র   বিষয়শ্রেণী:প্রোগ্রামিং ভাষা বিষয়শ্রেণী:সি প্রোগ্রামিং ভাষা পরিবার বিষয়শ্রেণী:ক্লাস-ভিত্তিক প্রোগ্রামিং ভাষা বিষয়শ্রেণী:ক্রস-প্ল্যাটফর্ম সফটওয়্যার বিষয়শ্রেণী:মুক্ত কম্পাইলার এবং ইন্টারপ্রেটার বিষয়শ্রেণী:উচ্চস্তরের প্রোগ্রামিং ভাষা বিষয়শ্রেণী:বহু-প্যারাডাইম প্রোগ্রামিং ভাষা বিষয়শ্রেণী:বস্তু-সংশ্লিষ্ট প্রোগ্রামিং ভাষা বিষয়শ্রেণী:পদ্ধতিমূলক প্রোগ্রামিং ভাষা বিষয়শ্রেণী:২০০১-এ নির্মিত প্রোগ্রামিং ভাষা বিষয়শ্রেণী:সিস্টেম প্রোগ্রামিং ভাষা বিষয়শ্রেণী:২০০১-এর সফটওয়্যার
থাম্ব|দৈবচয়নর ডট স্টেরিওগ্রাম ইমেজ সিলেকশন দৈবচয়ন শব্দটির অধিক প্রচলিত অর্থ 'এলোপাথাড়ি বাছাই' (random selection) বা 'লটারি পদ্ধতিতে বাছাই' (Lottery based selection)।  'দৈব' অর্থ 'এলোপাথাড়ি (Random)' আর 'চয়ন' অর্থ 'বাছাই (Selection)'। পরিসংখ্যান বিদ্যায় দৈবচয়ন শব্দটির ব্যবহার অধিক লক্ষ্য করা যায়। পরিসংখ্যান বিদ্যায় 'দৈব' শব্দটির ইংরেজি প্রতিশব্দ 'Random'. তেমনি দৈব পরীক্ষা - Random experiment, দৈব নমুনা - Random sample, দৈব চলক- Random variable, দৈবচয়ন - Randomization প্রভৃতি।  একটি বাক্য অনেকটা এরকম- ১০০ জন মানুষ থেকে দৈবচয়ন ভিত্তিতে ১০ জনকে নির্বাচিত বা বাছাই করা হয়েছে। এই বাক্যে 'দৈবচয়ন ভিত্তিতে ১০ জনকে নির্বাচিত বা বাছাই করা হয়েছে' মানে হল, '১০ জন ব্যক্তিকে লটারি পদ্ধতিতে নির্বাচিত বা বাছাই করা হয়েছে' বা ১০ জন ব্যক্তিকে এলোপাথাড়িভাবে বাছাই করা হয়েছে।  'দৈব' শব্দটির আরেকটি অর্থ হল 'দেবতাসুলভ', 'দেবতাসদৃশ', 'স্বর্গীয়' ইত্যাদি। এক্ষেত্রে দৈব শব্দটির ইংরেজি প্রতিশব্দ Divine. দৈব শব্দটি এসেছে দেব বা দেবতা থেকে। দেব বা দেবতা শব্দটির বিশেষণ রূপ (Adjective form) হল দৈব।  বিষয়শ্রেণী:পরিসংখ্যান  কোন বিশেষ গোষ্ঠী বা অনুপুরুপ সাদৃশ্য কোন বিশ্লেষকের অনৃদিষ্ট যাচাইকরণ কে বোঝানো হয় দৈবচয়ন।
হরদই লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর হরদই শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৫ টি  বিধানসভা কেন্দ্র নিয়ে গঠিত। এগুলি হল-   সবীজপুর বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  শাহাবাদ বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।     হরদই বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  গোপমু বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।  সানরি বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।  হরদই লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী জয় প্রকাশ রাওয়াত।http://www.elections.in/uttar-pradesh/parliamentary-constituencies/hardoi.html?utm_source=from_pctrack   আরও দেখুন   উত্তর প্রদেশের লোকসভা কেন্দ্রের তালিকা  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:উত্তরপ্রদেশের লোকসভা কেন্দ্র
থাম্ব|সোয়াচ ইন্টারনেট সময়ের লোগো সোয়াচ ইন্টারনেট সময় (বা বিট সময়) ১৯৯৮ সালে চালু দশমিক (ডেসিমাল) সময়ের ধারণা, যা সোয়াচ কর্পোরেশনের "বিট" ঘড়ির বিপণন প্রচারের অংশ হিসেবে সোয়াচ দ্বারা প্রবর্তিত।  ঘণ্টা এবং মিনিটের পরিবর্তে, গড় সৌর দিনকে ১০০০ ভাগে বিভক্ত করা হয়, যাকে ".বিটস" বলা হয়। প্রতিটি বিট ১ মিনিট ২৬.৪ সেকেন্ড স্থায়ী হয়। ইন্টারনেট টাইম মেরিডিয়ান বা মধ্যাহ্নকালীন সময়ের ওপর নির্ভর করে চলে যা গ্রিনিচমানের বিপরীত। এটি “বিএমটি মেরিডিয়ান” নামে পরিচিত । “বিএমটি মেরিডিয়ান” - এই মানটা সেন্ট্রাল ইউরোপিয়ান শীতকাল/ষ্ট্যাণ্ডার্ড সময় ইউটিসি +১ ঘণ্টা হিসেবে কাজ করে । মধ্যরাতে বিএমটি সময় হয় = ০০০ .বিট। দুপুর হয় ৫০০ .বিট সম্পূর্ণ হলে।   টাইম ইউনিট পার্থক্য    ১ .বিট = ০.০০১ দিন, ১,দিন = ১০০০ .বিট  ১ .বিট = ০.০২৪ ঘণ্টা, ১ ঘণ্টা = ৪১.৬৬৬ .বিট  ১ .বিট = ১.৪৪ মিনিট, ১ মিনিট = ০.৬৯৪৪ .বিট  ১ .বিট = ৮৬.৪সেকেন্ড, ১ সেকন্ড = ০.০১১৫৭ .বিট   ইন্টারনেট টাইমের সুবিধা    পুরাতন নিয়মে অর্থাৎ ২৪ ঘণ্টা,৬০ মিনিট,৬০ সেকেন্ড এভাবে এর সময় গণনা হয়না।  সাধারণ নিয়মে সময় গণনা হয়।  অঞ্চলভেদে কোন প্রকার সময়ের পার্থক্য হয়না।   তথ্যসূত্র   বিষয়শ্রেণী:সময় বিষয়শ্রেণী:ইন্টারনেট বিষয়শ্রেণী:১৯৯৮-এ কম্পিউটার সম্পর্কিত প্রবর্তন বিষয়শ্রেণী:সময়ের একক বিষয়শ্রেণী:সুইজারল্যান্ডীয় উদ্ভাবক
ডার্টি ডগ এক্সারসাইজ, বাংলায় নোংরা কুকুরের ব্যায়াম বা হিপ সাইড লিফ্টস বা ফায়ার হাইড্র্যান্ট এক্সারসাইজ এমন একটি অনুশীলন যা ওজন ব্যবহার না করে কটিসন্ধি এবং নিতম্বকে শক্তিশালী করার জন্য করা হয়। কুকুর যেভাবে প্রস্রাব করে তার সাথে সাদৃশ্য থাকার কারণে এর নামকরণ এমন হয়েছে।       তথ্যসূত্র   বিষয়শ্রেণী:শারীরিক ব্যায়াম বিষয়শ্রেণী:অ্যারোবিক ব্যায়াম বিষয়শ্রেণী:সবাত ব্যায়াম
thumb|গ্রাগ্স-পা-সেং-গে গ্রাগ্স-পা-সেং-গে () (১২৮৩-১৩৪৯) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর প্রথম ঝ্বা-দ্মার-পা ছিলেন।  শিক্ষা গ্রাগ্স-পা-সেং-গে ১২৮৩ খ্রিষ্টাব্দে তিব্বতের স্পোম-পো () নামক স্থানে শা পরিবারগোষ্ঠীতে জন্মগ্রহণ করেন। তেরো বছর বয়সে তিনি ব্লো-গ্রোস-গ্রাগ্স-পা () নামক এক বৌদ্ধভিক্ষুর নিকট দীক্ষা নেন। তিনি য়ে-শেস-সাং-গে () নামক এক সাধকের নিকট বজ্রবরাহী সাধন পদ্ধতি সম্বন্ধে জ্ঞানলাভ করেন। তেইশ বছর বয়সে তিনি ম্ত্শুর-ফু () বৌদ্ধবিহারে কালচক্র, চক্রসম্বর, হেবজ্র ও গুহ্যসমাজতন্ত্র সম্বন্ধে শিক্ষালাভ করেন। এরপর তিনি ছ্য় বছর ধরে গ্সাং-ফু () বৌদ্ধবিহারে ব্লা-ছোস-বা-'জাম-দ্ব্যাং-শাক্য-গ্ঝোন-নু () এবং ব্লো-গ্রোস-ম্ত্শুংস-মেদ () নামক দুইজন পন্ডিতের নিকট প্রজ্ঞাপারমিতা সম্বন্ধে অধ্যয়ন করে ব্যুৎপত্তি অর্জন করেন। আঠাশ বছর বয়সে রাং-'ব্যুং-র্দো-র্জে নামক কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা তাকে ব্কা'-ব্র্গ্যাদ () ও না-রো-ছোস-ব্রুগ () সম্বন্ধে শিক্ষাদান করেন। এরপর তিনি ওড্ডিয়ান যাত্রার জন্য মনস্থির করে জো-মো-নাং নামক স্থানে পৌছলে জো-নাং ধর্মসম্প্রদায়ের ব্যাং-সেম-র্গ্যাল-বা-য়ে-শেস নামক কালচক্র বিষয়ক পন্ডিতের কাছ থেকে তিনি জানতে পারেন ভারতে বৌদ্ধধর্মের অস্তিত্ব বিলুপ্ত হয়েছে। এই সংবাদে তিনি যাত্রার ইচ্ছা ত্যাগ করে এই পন্ডিতের নিকট কালচক্র সম্বন্ধে এক বছর ধরে শিক্ষালাভ করেন।  পরবর্তী জীবন এরপর তিনি স্ক্যিদ-রোং অঞ্চলে মি-লা-রাস-পার স্মৃতি বিজড়িত বিভিন্ন স্থানে ভ্রমণ করেন এবং তিন বছর ঐ স্থানে সাধনায় লিপ্ত থাকেন। তিনি এরপর গ্ঝোন-নু-ব্যাং-ছুব () ও ব্ক্রা-শিস-রিন-ছেন () নামক দুই বৌদ্ধ ভিক্ষুর নিকট ভিক্ষুর শপথ গ্রহণ করেন। ১৩৩৩ খ্রিষ্টাব্দে রাং-'ব্যুং-র্দো-র্জে বা ছু-স্গোম-মা-ব্সাম-গ্তান-র্গ্যান () তার এক শিষ্যার নির্দেশে গ্রাগ্স-পা-সেং-গে তিনি গাস-নাং বৌদ্ধবিহার স্থাপন করেন। এর কয়েক বছর পর তিনি য়াং-দ্গোন () নামে একটি সংঘ নির্মাণ করেন।  তথ্যসূত্র  আরো পড়ুন Roerich, George, trans. 1996. The Blue Annals. 2nd ed. Delhi: Motilal Banarsidas, pp. 523–532.  বিষয়শ্রেণী:১২৮৩-এ জন্ম বিষয়শ্রেণী:১৩৪৯-এ মৃত্যু বিষয়শ্রেণী:শামারপা
বরুণ গান্ধী  (ভূতপূর্ব নাম: ফিরোজ বরুণ গান্ধী) হলেন একজন ভারতীয় রাজনীতিক এবং নেহরু-গান্ধী পরিবারের অন্যতম সদস্য। ইনি বিশিষ্ট রাজনীতিকদ্বয় প্রয়াত সঞ্জয় গান্ধী ও শ্রীমতি মেনকা গান্ধীর একমাত্র পুত্র এবং প্রাক্তন প্রধানমন্ত্রী প্রয়াতা ইন্দিরা গান্ধীর পৌত্র।   তথ্যসূত্র   বিষয়শ্রেণী:ভারতীয় রাজনীতিবিদ বিষয়শ্রেণী:১৯৮০-এ জন্ম বিষয়শ্রেণী:পঞ্চদশ লোকসভার সদস্য বিষয়শ্রেণী:ষোড়শ লোকসভার সদস্য বিষয়শ্রেণী:সপ্তদশ লোকসভার সদস্য বিষয়শ্রেণী:পাঞ্জাবি ব্যক্তি বিষয়শ্রেণী:কাশ্মীরি ব্যক্তি বিষয়শ্রেণী:জীবিত ব্যক্তি বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:নেহরু–গান্ধী পরিবার বিষয়শ্রেণী:নয়াদিল্লির রাজনীতিবিদ বিষয়শ্রেণী:২১শ শতাব্দীর ভারতীয় কবি বিষয়শ্রেণী:ভারতীয় হিন্দু বিষয়শ্রেণী:পারসি ব্যক্তি বিষয়শ্রেণী:কলকাতার রাজনীতিবিদ বিষয়শ্রেণী:উত্তরপ্রদেশের লোকসভা সদস্য বিষয়শ্রেণী:২০১৯-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী
কায়েস আরজু (জন্ম: ৫ই জুন, ১৯৮৪) একজন বাংলাদেশী অভিনেতা। তিনি ২০০৭ সালে তুমি আছো হৃদয়ে চলচ্চিত্রের মাধ্যমে অভিনয় জীবন শুরু করেন।  বর্ণনা চলচ্চিত্রে অভিনয়ের পূর্বে কায়েস আরজু চট্টগ্রামে গ্রুপ থিয়েটারে কাজ করতেন। ঢাকায় আসার পর তিনি বিজ্ঞাপন ও নাটকে কাজ করতে শুরু করেন।  চলচ্চিত্রের তালিকা   বছর চলচ্চিত্র চরিত্র সহ-শিল্পী পরিচালক টীকা২০০৭  তুমি আছো হৃদয়ে   আয়েশা সালমা মুক্তি  হাসিবুল ইসলাম মিজান ২০১০  বাজাও বিয়ের বাজনা  রিয়াজ, অপু বিশ্বাস  মোহাম্মদ হোসেন জেমী   প্রেম বিষাদ  প্রিয়াংকা আ খ ম ফিরোজ বাবু  ২০১২  অবুঝ প্রেম  সিনথিয়া আবুল খায়ের বুলবুল  ২০১৩  মন তোর জন্য পাগলhttp://www.bmdb.com.bd/movie/192/  সানজানা  হানিফ রেজা মিলন  ২০১৪ হেডমাস্টার  বিথী সরকার  দেলোয়ার জাহান ঝন্টু   টাইম মেশিন  আইরিন সুলতানা  সায়মন জাহান  ২০১৫  ছেলেটি আবোল তাবোল মেয়েটি পাগল পাগল   সাইফ চন্দন  ভালোবাসার গল্প  মুনিয়া আফরিন সাদিয়া, আনিসুর রহমান মিলন  অনন্য মামুন  ২০১৯  আমার প্রেম আমার প্রিয়া মানিক  পরীমনি  শামীমুল ইসলাম শামীম ২০২৪  রুখে দাঁড়াও  তানহা তাসনিয়া সুকুমার চন্দ্র দাশ  নির্মাণাধীন  মুক্তি   রাজ রিপা  ইফতেখার চৌধুরী  অপুর বসন্ত     এম শাখাওয়াত হোসেন  এই তুমিই সেই তুমি   আইরিন সুলতানা গাজিয়ুর রহমান  এক পশলা বৃষ্টি     জাফর আল মামুন  জল রঙ   অপূর্ব-রানা  ময়না   রাজ রিপা মনজুরুল ইসলাম মেঘ ভালোবাসি তোমায়  শিরিন শিলা আনোয়ার শিকদার ব্যাচেলর ইন ট্রিপ  নাসিম সাহনিক যাযাবর  তাজু কামরুল    তথ্যসূত্র   বিষয়শ্রেণী:১৯৮০-এ জন্ম বিষয়শ্রেণী:বাংলাদেশী চলচ্চিত্র অভিনেতা
বিগ বস মারাঠি ২ (এছাড়াও বিগ বস মারাঠি: মাজা বল, মাজি ব্যাট, মাজে স্ট্যাম্প নামেও পরিচিত) ভারতীয় আপাতবাস্তব টেলিভিশন অনুষ্ঠান বিগ বসের মারাঠি সংস্করণের দ্বিতীয় মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০১৯ সালের ২৬শে মে তারিখে উদ্বোধনী অনুষ্ঠানের মাধ্যমে শুরু হয়েছিল, যা ৯৮ দিনের যাত্রা শেষে ২০১৯ সালের ১লা সেপ্টেম্বর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স মারাঠির পাশাপাশি ডিজিটাল মাধ্যম ভুট সিলেক্টে সম্প্রচারিত হয়েছে। ভারতীয় চলচ্চিত্র নির্মাতা মহেশ মাঞ্জরেকর পূর্ববর্তী মৌসুমের মতো এই মৌসুমেও উপস্থাপনা করেছেন।  ১৭ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় টেলিভিশন অনুষ্ঠানের প্রতিযোগী শিব ঠাকরে জয়লাভ করেছেন, অন্যদিকে নেহা শিতোলে প্রথম রানার-আপ হয়েছেন। এছাড়াও বীণা জগতাপ, শিবানী সুরভি, কিশোরী শহানে এবং আরোহ ওয়েলাঙ্কর ফাইনালে পৌঁছেছিলেন।  বিন্যাস বিগ বস মারাঠি মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।  এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।  বাসিন্দা থাম্ব|ডান|220px|এই মৌসুমের বিজয়ী শিব ঠাকরে   স্থান  বাসিন্দা  পেশা      অবস্থা  ১  শিব ঠাকরে  টেলিভিশন অনুষ্ঠানের প্রতিযোগী  দিন ১  দিন ৯৮   ২  নেহা শিতোলে  অভিনেত্রী  দিন ১  দিন ৯৮   ৩  বীণা জগতাপ  অভিনেত্রী  দিন ১  দিন ৯৮   ৪  শিবানী সুরভি  অভিনেত্রী  দিন ১  দিন ২১   দিন ৪৪  দিন ৯৮   ৫  কিশোরী শহানে  অভিনেত্রী  দিন ১  দিন ৯৮   ৬  আরোহ ওয়েলাঙ্কর  অভিনেতা  দিন ৫৫  দিন ৯৮   ৭  হিনা পাঞ্চাল  নৃত্যশিল্পী  দিন ২১  দিন ৮৪   ৮  অভিজিৎ কেলকর  অভিনেতা  দিন ১  দিন ৭৭   ৯  রূপালী ভোসলে  অভিনেত্রী  দিন ১  দিন ৭০   ১০  মাধব দেবচকে  অভিনেতা  দিন ১  দিন ৬৩   ১১  বৈশালী মাধে  অভিনেতা  দিন ১  দিন ৫৬   ১২  সুরেখা পুনেকর  নৃত্যশিল্পী  দিন ১  দিন ৪২   ১৩  পরাগ কানহেরে  রাঁধুনী  দিন ১  দিন ৩২   ১৪  বিদ্যাধর যোশী  অভিনেতা  দিন ১  দিন ২৯   ১৫  অভিজিৎ বিচুকলে  রাজনীতিবিদ  দিন ১  দিন ২৭   ১৬  দিগাম্বর নায়েক  কৌতুকাভিনেত্রী  দিন ১  দিন ২১   ১৭  মৈথিলী জাওকর  অভিনেত্রী  দিন ১  দিন ১৪    তথ্যসূত্র  বহিঃসংযোগ     বিষয়শ্রেণী:বিগ বস মারাঠির মৌসুম বিষয়শ্রেণী:২০১৯-এ ভারতীয় টেলিভিশন মৌসুম বিষয়শ্রেণী:কালার্স মারাঠির মৌলিক অনুষ্ঠান